[image: image1.png]






    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 198
                                                               30 septembrie 2025
privind însușirea documentației topo - cadastrale 

de dezmembrare a imobilului înscris în C.F. nr. 59100 Sighișoara 
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 26.940/26.08.2025 și la Consiliul Local Sighișoara cu nr. 30.023/24.09.2025, de referatul de aprobare, înregistrat cu nr. 26.941/26.08.2025, al Primarului municipiului, în calitate de inițiator, calitate conferită de prevederile art. 136 alin. (1), coroborat cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere nota internă cu nr. 26.185/19.08.2025, întocmită de Compartimentul Cadastru și Administrarea Terenurilor Agricole și Forestiere, prin care a fost înaintată documentația topo - cadastrală aferentă imobilului înscris în C.F. nr. 59100 Sighișoara, teren intravilan cu suprafața de 9.173 mp., categoria de folosință drum, provenit din C.F. vechi nr. 10.557, referitoare la dezmembrarea acestuia în două unități distincte: nr. cad. 61521, în suprafață de 905 mp., propus pentru înscriere cu situație neschimbată, și nr. cad. 61522, în suprafață de 8.268 mp., propus pentru înscriere în domeniul public al municipiului, acestuia urmând a i se atribui denumire de stradă;

Având în vedere că documentația topo - cadastrală de dezmembrare, întocmită de domnul Datui Victor, persoană fizică autorizată de A.N.C.P.I., privește imobilul înscris în C.F. nr. 59100 Sighișoara, teren intravilan cu suprafața de 9.173 mp., categoria de folosință drum, provenit din C.F. vechi nr. 10.557, ce se propune a fi dezmembrat în două unități distincte: nr. cad. 61521, în suprafață de 905 mp. și nr. cad. 61522, în suprafață de 8.268 mp., iar propunerea a fost admisă în principiu de O.C.P.I. Mureș – B.C.P.I. Sighișoara, potrivit Referatului de admitere privitor la cererea înregistrată cu nr. 16.501/22.07.2025;

Ținând cont de necesitatea înscrierii distincte a imobilelor rezultate în evidențele de cadastru și carte funciară, precum și de încadrarea acestora în patrimoniul municipiului Sighișoara, în sensul înscrierii suprafeței de 905 mp. și a suprafeței de 8.268 mp., teren destinat circulației publice ce urmează să primească denumire de stradă potrivit procedurilor legale;

Având în vedere prevederile art. 555 - 566, art. 858 - 865, art. 888 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 8 alin. (1) și alin. (2) din Ordonanța Guvernului nr. 43/1997 privind regimul drumurilor, republicată, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 7/1996 a cadastrului și publicității imobiliare, republicată, cu modificările și completările ulterioare;

Având în vedere prevederile Ordinului nr. 600/2023 al Directorului General al Agenției Naționale de Cadastru și Publicitate Imobiliară pentru aprobarea Regulamentului de recepție și înscriere în evidențele de cadastru și carte funciară, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 26.942/26.08.2025, prin care se propune însușirea documentației topo - cadastrale de dezmembrare a imobilului înscris în C.F. nr. 59100 Sighișoara; 
Având în vedere avizele favorabile ale tuturor comisiilor pe domenii de specialitate;      
În temeiul art. 129 alin. (2) lit. „c”, alin. (6) lit. „c” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                            H O T Ă R Ă Ş T E:
Art. 1. Se însușește documentația topo - cadastrală de dezmembrare a imobilului înscris în C.F. nr. 59100 Sighișoara, teren intravilan cu suprafața de 9.173 mp., categoria de folosință drum, provenit din C.F. vechi nr. 10.557, întocmită de domnul Datui Victor, persoană fizică autorizată de A.N.C.P.I., așa cum rezultă din documentația topo - cadastrală anexată prezentei și care face parte integrantă din prezenta hotărâre.

Art. 2. Se aprobă dezmembrarea imobilului înscris în C.F. nr. 59100 Sighișoara, teren intravilan cu suprafața de 9.173 mp., categoria de folosință drum, provenit din C.F. vechi nr. 10.557, în două unități distincte: nr. cad. 61521, în suprafață de 905 mp., având categoria de drum și nr. cad. 61522, în suprafață de 8.268 mp., având categoria de drum, potrivit documentației topo - cadastrale însușite potrivit art. 1 din prezenta hotărâre.

 Art. 3. Imobilul cu nr. cad. 61521, în suprafață de 905 mp., cu categoria de drum, rezultat în urma dezmembrării aprobate potrivit art. 2 din prezenta se înscrie în favoarea Municipiului Sighișoara, cu situație neschimbată.
Art. 4. Imobilul cu nr. cad. 61522, în suprafață de 8.268 mp., cu categoria de drum, rezultat în urma dezmembrării aprobate potrivit art. 2 din prezenta se înscrie în favoarea Municipiului Sighișoara – domeniul public.
Art. 5. Prezenta hotărâre se va depune la Biroul de Cadastru și Publicitate Imobiliară Sighișoara în vederea înscrierii în evidențele de cadastru și carte funciară a operațiunilor de carte funciară amintite în articolele precedente.

Art. 6. După îndeplinirea formalităților de înscriere în cartea funciară a operațiunilor amintite în articolele precedente se va proceda la actualizarea inventarului bunurilor care aparțin Municipiului Sighișoara și a evidențelor fiscale locale, dacă se impune. 
Art. 7. Cu data adoptării prezentei hotărâri, orice alte dispoziții contrare se abrogă.

Art. 8. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Autorizări și Urbanism – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Compartimentul Impozite și Taxe – Serviciul Impozite, Taxe și Executare Creanțe – Direcția Economică din cadrul Municipiului Sighișoara.

Art. 9. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet a instituției, la adresa www.primariasighisoara.ro.
PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcţia Arhitect Șef;

  1 ex. Compartimentul Autorizări și Urbanism – Direcţia Arhitect Șef;
  1 ex. Compartimentul Buget, Contabilitate, Salarizare – Direcția Economică;

  1 ex. Compartimentul Impozite și Taxe – Serviciul Impozite, Taxe și Executare Creanțe – Direcția Economică;
  2 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef.
14 ex.  

B.A. 

